**ESPOON POHJOLA-NORDEN RY**

Esitys syyskokoukselle

**TOIMINTASUUNNITELMA VUODELLE 2024**

YLEISTÄ

Espoon Pohjola-Norden edistää toiminnallaan kiinnostusta Pohjoismaita ja niiden kansoja, kulttuureita ja kieliä kohtaan sekä tuo esille ajankohtaisia pohjoismaisia kysymyksiä.

Yhdistys ottaa toiminnassaan huomioon ajankohtaiset liiton toiminnan painopistealueet ja toimii aktiivisesti Pohjola-Nordenin Etelä-Suomen alueen yhdistysten kanssa. Yhteistyötä erityisesti pääkaupunkiseudun Poh- jola-Norden -yhdistysten kanssa jatketaan.

Yhdistys osallistuu Pohjola-Nordenin liiton liittokokoukseen ja seminaareihin, Pohjoismaisen kulttuuripis-teen yleisötapahtumiin sekä Hanasaaren ruotslais-suomalaisen kulttuurikeskuksen tilaisuuksiin. Yhdistys osallistuu tarvittaessa yleisötilaisuuksien järjestämiseen Pohjoismaiden suurlähetystöjen ja muiden pohjois-maista yhteistyötä edistävien yhteisöjen kanssa.

Hyväksi koettua yhteistyötä Espoon koulujen, kulttuuripalvelujen, kirjastotoimen ja Espoon Kaupunginteatterin kanssa jatketaan.

TAPAHTUMAT

Yhdistys osallistuu Pohjoismaisen talvipäivän järjestämiseen Helsingissä helmikuussa.

Yhdistystä on pyydetty järjestämään Etelä-Suomen alueen Pohjolan pidot maaliskuussa.

Selvitellään mahdollisuuksia taidematkan järjestämiseksi Ahvenanmaalle ensi tai seuraavana vuonna.

Yhdistys osallistuu Etelä-Suomen alueen ja mahdollisesti muidenkin alueiden retkiin ja Pohjola-Nordenin 100-vuotisjuhlan viettoon.

Pohjoismaista kirjallisuusviikkoa vietetään Espoon kirjastotoimen kanssa marraskuussa. Yhdistyksen aktiivit järjestävät tanskalaisten voileipien valmistus- ja herkutteluiltapäivän jossakin espoolaisessa seniorkodissa ja esittävät Lucia-näytelmän joulukuussa. Vuosi päätetään Helsingin ja Espoon yhteisiin pikkujouluihin.

KOULUTOIMINTA

Yhdistys välittää eri kanavia käyttäen tietoa Pohjolasta ja pohjoismaisesta yhteistyöstä. Espoolaisia kouluja tuetaan pohjoismaisissa projekteissa. Kouluille välitetään pohjoismaisia vieraita ja kerrotaan liiton koulualan palveluista sekä nuoristotoiminnasta.

KOKOUKSET

Yhdistyksen sääntömääräiset kevät- ja syyskokoukset pidetään maalis- ja lokakuussa. Yhdistyksen hallitus kokoontuu 6-8 kertaa vuodessa ja pitää yhteyttä sähköpostitse.

JÄSENHANKINTA JA TIEDOTUS

Jäsenrekrytointia jatketaan ja kohdistetaan erityisesti koulujen opettajiin ja espoolaisten koululaisten vanhempiin. Koulujäsenyyden mahdollisuuksista kerrotaan espoolaisille kouluille.

Tapahtumista tiedotetaan jäsenkirjeissä ja sosiaalisessa mediassa. Yhdistyksen kotisivujen sisältöä pidetään ajantasaisena ja mielenkiintoisena.